**ការសម្ភាសន៍របស់បងប្រុស ហេង ណែម**

**​​​​ ​​ ​​​ ក៖ អ្នកសម្ភាសន៍ឈ្មោះ: ម៉េត អេងសួរ ខ៖ អ្នកត្រូវបានសម្ភាសន៍ឈ្មោះ: ហេង ណែម**

ក៖ ជាដំបូងញ៉ុមសុំថ្លែងអំណរគុណដល់ចែ ដែលផ្តល់ឧកាសអោយញ៉ុមធ្វើការសម្ភាសន៍ចែនៅថ្ងៃហ្នឹងហើយចំពោះការសម្ភាសន៍នេះគឺធ្វើឡើងដោយសកលវិទ្យាល័យមួយនៅ សហរដ្ឋអាមេរិច ដែលមានឈ្មោះថា BYU សកលវិទ្យាល័យមានគំរោងបង្កើតគំរោងនេះឡើងដើម្បីអ័រ ... ចងក្រងប្រវត្តិរបស់ប្រជាជនខ្មែរទុកដើម្បីអោយកូនចៅជំនាន់ក្រោយរបស់ពួកគេដឹងអំពីប្រវត្តិដូនតារបស់ខ្លួន ។ ហីអ័រ ... ញ៉ុមសុំអនុញ្ញាតិបងស្រីអ័រ ... ដាក់ការសម្ភាសន៍នេះចូលទៅក្នុងវេបសាយរបស់សាលាដែលមានឈ្មោះថា [WWW.cambodianoralhistories.byu.edu](http://WWW.cambodianoralhistories.byu.edu) បានអត់បងស្រី? Hello​ បងស្រី!

ខ៖ Hello!

ក៖ បានអត់ ? ញ៉ុមអាចដាក់ប្រវត្តិបានអត់ ?

ខ៖ បាន!

ក៖ អគុណច្រើនណាបង ហើយការសម្ភាសន៍របស់យើងគឺធ្វើឡើងនៅថ្ងៃទី ១៥ ខែមេសាឆ្នាំ ២០១៨ ។ ធ្វើឡើងនៅភូមិ ឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម ។ អ័រ ... ញ៉ុមចង់សួរបងស្រីថា តើបងមានឈ្មោះអីដែលបង ?

ខ៖ ឈ្មោះ ហេង ណែម ម៉ងទៅ ។

ក៖ ហ្នឹងហី! ហ្នឹងហីឈ្មោះពេញមែនបង ?

ខ៖ ហ្នឹងហី! ឈ្មោះពិតម៉ងអត់មាន ២ ៣ ហេ ។

ក៖ ចុះបងមានឈ្មោះហៅក្រៅអីទៀតអត់បង ?

ខ៖ អត់!

ក៖ អ័រឈ្មោះ ហេង ណែម! ហេង ណែម! អញ្ចឹងម៉ងណ៎បងណ៎ ? ចុះបងមានអាយុមាណហីបង ?

ខ៖ ៤៧ឆ្នាំ ។​

ក៖ ចុះបងអ័រ ... ចាំថ្ងៃ ខែ ឆ្នាំ កំណើតរបស់បងអត់ ?

ខ៖ អត់ដឹងទេ! ដឹងតាកើតឆ្នាំ ១៩៧០ ។

ក៖ ១៩៧០! ចុះបើជាឆ្នាំខ្មែរវិញជាឆ្នាំសត្វអីទៅបង ?

ខ៖ ឆ្នាំសត្វ ជ្រូក ។

ក៖ ឆ្នាំសត្វ ជ្រូក ណ៎បង ? ចុះបងមានទីកន្លែងកំណើតនៅណាដែលបង ?

ខ៖ ភូមិឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម ។

ក៖ ហ្នឹងហី! អ័រ ...​ ចុះបងមានបងប្អូនមាណនាក់ដែល ?

ខ៖ ៥នាក់ ។

ក៖ បងអាចរៀបរាប់ឈ្មោះរបស់គាត់បានអត់ ?

ខ៖ បាន! បងទី ១ឈ្មោះ ឡេង ហុន ទី២ឈ្មោះ ហេង ... ហេង ចាន់ធី ទី ...​ ទី៣ ហេង ចាន់នី ទី៤ ហេង ចាន់នឿន នឹងទី៥ ហេង ណែម ហ្នឹង ។

ក៖ អ! អញ្ចឹងបងកូនពៅហ៎បង ?

ខ៖ ពៅ!

ក៖ អ័រ .... ចុះអ័រ ... ពួកគាត់សព្វថ្ងៃនេះពួកគាត់ទាំងអស់គ្នារស់នៅណាដែលបង ?

ខ៖ គាត់ស្លាប់អស់ មើល! ២នាក់ហីនៅ ៣នាក់បងប្អូន ។

ក៖ បងអាចរៀបរាប់អ្នកដែលស្លាប់ គាត់ឈ្មោះអីដែលបង ?

ខ៖ ឈ្មោះ ឡេង ហុន ។

ក៖ ចាស!

ខ៖ មួយទៀតឈ្មោះ ហេងចាន់នី​ ។

ក៖ ចុះពួកគាត់ស្លាប់ដោយសារអីដែលបង ?

ខ៖ ដោយសាររោគាពាធហ្នឹងណា ! ជំងឺ ។

ក៖ ចុះអ័រ ... នាក់ទាំង ៣ទៀតតើអ័រ ... ពួកគាត់រស់នៅណាដែលបង ?

ខ៖ មួយទៀតនៅស្រុក ស្ទឹងត្រង់ ឃុំ .... នេះហានៅខាង ចំការលើ ហា! ហី ២ ... ២ទៀតនៅហ្នឹង ឃុំរំចេក យើងហ្នឹង ស្រុកកំពុងសៀម ហ្នឹង ។​

ក៖ ចុះបងមានចងចាំសាច់រឿងអី ខ្លះជាមួយពួកគាត់អត់ ?

ខ៖ ចងចាំហ្នឹងអាមិច ?

ក៖ ឧទាហរណ៍ថាមានអនុស្សាវរយ៍អីជាមួយ ពួកគាត់កាលនៅ ... នៅរស់នៅជុំគ្នាអញ្ចឹងហាណា ?

ខ៖ កាលនៅជុំគ្នាពីចប់ អាពត ហ្នឹងវាពិបាកនៅជុំគ្នាដល់ពេលបែកគ្នាទៅគេមានគ្រួសាររៀងៗខ្លួនទៅ ។

ក៖ អញ្ចឹងហ៎ ?

ខ៖ ចាស!

ក៖ ចុះកាលនៅតូចៗមានធ្លាប់ធ្វើអីៗជាមួយគ្នាអត់ ? ទៅដើរលេងជាមួយគ្នា ឬក៏រកស៊ីអីជាមួយគ្នាហាដែលមានអត់ ?

ខ៖ នៅតូចៗកាលនៅជុំគ្នាបែកគ្នាកាលជំនាន់ អាពត មានដែលនៅជុំឯណា ។ ដឹងក្តីឡើងបងៗទៅធ្វើ ដូចថាធ្វើចល័តអស់អញ្ចឹងទៅគាត់ទើបអាយុជាង ១០ឆ្នាំរួចឯងនៅក្មេងជាងគេមានអីគេអោយ រែកអាចម៍គោ ហីអាយុ ៧ឆ្នាំ ។

ក៖ ចុះរែករួចអត់ចុះ ?

ខ៖ រែករួចមិនរួចចេះតែទៅហា! ចេះតែប្រឹងហាចេះតាទេសតាទាសទៅ ៧ឆ្នាំបើគេអោយរែកហីចេះតែរែកទៅ អាចម៍គោបើមិនប្រឹងខ្លាចគេវៃ ។

ក៖ ហូ!​ បើយើងអត់ធ្វើគេវៃហ៎ ?

ខ៖ ហ្នឹងហី! វៃជំនាន់ អាពត ។

ក៖ អ័រ ... ចុះបងប្អូនបងទាំងអស់គ្នាហ្នឹង តើគាត់ប្រកបមុខរបរអីខ្លះដែលទៅបង ?

ខ៖ គាត់ធ្វើស្រែ ចំការហ្នឹង! ស្រែចំការ ប៉ុនបងទី ៤ហ្នឹងឈឺសសៃប្រសាទអត់ដឹងអីផងហ្នឹង ។

ក៖ អ! ចុះឥឡូវ ... ឥឡូវគាត់ជានីបង ?

ខ៖ អត់! អត់ជាទេមើលទៅ បែបម៉ាជីវិតហីជំងឺហ្នឹង​។

ក៖ ចុះ ... ចុះពីណាគេអ្នករាប់រងគាត់ទៅអញ្ចឹង ?

ខ៖ ខ្ញុំអ្នករាប់រងទាំងអស់ ឈឺ ២០ឆ្នាំជាងហីនៅហ្នឹង ។

ក៖ ចុះអ័រ .... គាត់មានកូនអត់បង ?

ខ៖ កូន ២ ប៉ុន្តែគេមានគ្រួសារគេបែកមួយ នៅមួយទៀតមិនទាន់មានគ្រួសារ ។

ក៖ ហ៊ឹម! ចុះគាត់អត់មើលម្តាយរបស់គាត់ហេ ?

ខ៖ មើលហើយ ប៉ិនមិនជានៅតែអញ្ចឹងចេះតែទ្រាំទៅធ្វើមិច ?

ក៖ អញ្ចឹងបងចិញ្ចឹមគាត់ម៉ាជីវិតទៅ ?

ខ៖ ចិញ្ចឹមម៉ាជីវិត មិនដឹងធ្វើមិចបើអត់ជាមានតែម៉ាជីវិតអញ្ចឹងទៅ ពិបាករហូត ។

ក៖ បានបុណ្យច្រើនបង ចុះចំពោះឪពុកម្តាយរបស់បងវិញ តើពួកគាត់មានឈ្មោះអីដែលបង ?

ខ៖ ឈ្មោះ ឡេង ហេង មួយទៀតអ័រ ... ម្តាយញ៉ុមឈ្មោះ វន សាត ប៉ុន្តែគាត់អនិច្ចកម្មយូហើយ ។

ក៖ អញ្ចឹង? ចុះឪពុករបស់បងអត់ទាន់អនិច្ចកម្មទេ ?

ខ៖ អនិច្ចកម្មទាំងអស់ហើយ ទាំងយាយទាំងតាហ្នឹង​ ។

ក៖ អ!​ ចុះបងចងចាំអ័រ ... ថ្ងៃ ខែ ឆ្នាំ កំណើតរបស់គាត់អត់ ?

ខ៖ កុងដូចជាឆ្នាំ ១ពាន់ អ៊ឹម ... ៩២០មាណទេនៀក! ដូចភ្លេចដែល ។

ក៖ ២០?

ខ៖ ២០ជាងព្រោះឥឡូវ បើសិនជាគិតមកឥឡូវវា ៩០ ... ៩០ឆ្នាំជាង ហេ! ជិត១០០ហី ១០០ហី! ១០០ហី! ហ្នឹងហី!​ ហើយយាយបើគិតមកឥឡូវប្រហែលជា ៩០ហី ។

ក៖ ចាស!

ខ៖ គាត់ខូច ។

ក៖ ចុះបងដឹងពីកន្លែងកំណើតរបស់គាត់អត់ ?

ខ៖ គាត់នៅ ... នៅ​ស្រុកហ្នឹងដែលកុង យាយនៅខាង ឃុំហាន់ជ័យ ។

ក៖ បងដឹង ភូមិ ឃុំ គាត់ហេ? ឈ្មោះ ភូមិ ឃុំ ស្រុក អីដែល ?

ខ៖ ឃុំហាន់ជ័យ ហ្នឹងហា! ស្រុកកំពុងសៀម ហ្នឹងយាយ បើកុងនៅឃុំ រំចេក​ ហ្នឹង ។

ក៖ ចាស!

ខ៖ ភូមិ ឈើទាលស្រុតលើ ឃុំ រំចេក ហ្នឹង ។

ក៖ ចុះអ័រ ... កាលឪពុកបងនៅរស់ តើគាត់ប្រកបមុខរបរអីគេបងដើម្បីចិញ្ចឹមជីវិតហា ?

ខ៖ គាត់ពីដើមមកគាត់រកត្រី ធ្វើប្រាំងហ្នឹងដល់ពេលគាត់ចាស់ទៅគាត់រកស៊ី កាត់សក់ ផងបោះត្បាល់កិន អីអញ្ចឹងទៅ ។

ក៖ ហូ! ច្រើនមេះ!

ខ៖ អើ! ចាស់ហើយអត់ធ្វើអី ។​

ក៖ អញ្ចឹងគាត់មានហី បើគាត់រកស៊ីច្រើនយ៉ាងហ្នឹង ។

ខ៖ មានអីគ្រាន់តែម៉ាគ្រប់គ្រាន់ហ្នឹង ។

ក៖ ចុះអត្តចរិករបស់គាត់ តើគាត់ជាមនុស្សបែបណាដែល ?

ខ៖ គាត់មានអីគាត់ តាំងពីក្មេងមកគាត់ស្លូតបូតគាត់ប្រកបរបរ កសិកម្ម ហ្នឹងគាត់មានទៅនេះអី ។

ក៖ ចុះអ័រ ... អ្នកម្តាយរបស់បងវិញ តើគាត់រកស៊ីអីដើម្បីចិញ្ចឹមជីវិត ?

ខ៖ គាត់ពីដើមមកគាត់ដាំ ម្លូ លក់ម្លូហ្នឹងហីមានតាអញ្ចឹងស្រុកយើងហ្នឹង ។

ក៖ គាត់អត់មានមុខរបរអីផ្សេងដូចកុងទេ ?

ខ៖ អត់ទេ! អត់មានទេ ។

ក៖ តើគាត់ជាមនុស្សបែបណាដែល ?

ខ៖ គាត់ជាមនុស្សឧស្សាហ៍ណាស់យាយហ្នឹង ដាំជី ដាំខ្ទឹម លក់គ្មានឈប់ទេរែកទឹកទល់អាយុ ៧០ ។

ក៖ អូ!

ខ៖ បានឈប់ រែកលែងរួចបានឈប់ ។

ក៖ ចុះអត់មានពីណាគេជួយគាត់ហេ ?

ខ៖ មានដែល ប៉ុនគ្រាន់ថាយើងនៅក្មេងអញ្ចឹងជួយគាត់ខ្លះទៅរៀនខ្លះទៅ មកវិញជួយគាត់ខ្លះទៅ ។

ក៖ ចុះបងមានចងចាំសាច់រឿងអីជាមួយ នឹងឪពុកម្តាយរបស់បងអត់ ?

ខ៖ ចាំ! ចាំដូចថាគាត់ប្រឹងដាំ ជី ខ្ទឹម លក់បានបន្តិចបន្តួចហ្នឹងសំរាប់យើងរៀនអញ្ចឹងហា ។

ក៖ ចាស!

ខ៖ ហ្នឹងហី! ដល់ពេលគាត់ចាស់ទៅទំរាំថាបានយើងចិញ្ចឹមវិញគាត់ចាស់មែនទែន ងងួក់ហើយ ។

ក៖ ចុះបងមានបានសងគុណគាត់អត់ ?

ខ៖ បានសងគុណ ដូចថាគាត់ចាស់រស់នៅជាមួយយើងហ្នឹង ឈឺជាអីគាត់ជរាទៅនៅលើយើងហ្នឹង លើកដាក់ទល់តែគាត់ផុតជីវិតទាំងអស់ទាំងយាយទាំងកុង ។ អ៊ឹម! មានពីណាមានតាយើងហ្នឹងអ្នកថែរក្សាគាត់ ។

ក៖ ចុះអ័រ ... ពួកគាត់មានបានប្រាប់បងអំពីការលំបាក ឬក៏ការសប្បាយចិត្តនៅក្នុងដំណើរជីវិតរបស់គាត់អត់បង ?

ខ៖ គាត់ថាគាត់ពិបាក ប៉ុន្តែដូចថាម៉ាជំនាន់ទៅមួយជំនាន់គាត់លំបាក ហ្នឹងហី! រត់កប៉ាលហោះទៅនាំកូនរត់ចូល ត្រង់សេទៅ អាណារត់ទាន់មិនទាន់គេងាប់ទៅយើងរស់ទៅ អញ្ចឹងវាពិបាកហាម៉ាជំនាន់ណុង ។ ទំរាំមកបានស្រួលបន្តិចជួបជំនាន់ អាពត ទៀតរត់ទៅនៅស្រុកគេ រត់រែកអ៊ីវ៉ាន់រកេតរកាកទំរាំមកដល់ស្រុក មកដល់វិញគេយកអីៗអស់លើងនៅសល់តែសំបកផ្ទះគេកាច់ដុតជិតអស់ទៀតហី ហ៊ីយ! វេទនាហា!

ក៖ អញ្ចឹងមានន័យថា ពេលដែលបងរត់ចោលស្រុកហើយដល់ពេលមកវិញមករកផ្ទះខ្លួនឯងដដែល ?

ខ៖ មករកផ្ទះខ្លួនឯងដដែល ប៉ុន្តែមកដល់អស់ហើយជញ្ជាំងអីគេកាច់ដុតជិតអស់ហី ។

ក៖ ហាក! មិចគេកាច់ដុតវិញ ?

ខ៖ អើ! បើគេថាទឹកលិចអត់មានអីដុត គេមិនកាច់ដុតរួចអាផ្ទះហ្នឹងវល្លិស្អីៗ ននោង អីឡើងដំបូលលែងចង់ឃើញផ្ទះអស់ហើយ ។

ក៖ អញ្ចឹង ​....

ខ៖ គ្រាន់បានតែឥវ៉ាន់បន្តិចបន្តួច តាម៉ា ... ម្នាក់ម៉ារែកហ្នឹងមានស្អីៗទេមានតែកន្ទេល ក្នើយ មានចាន ឆ្នាំង អីតែប៉ុនហ្នឹង ។

ក៖ អញ្ចឹងមានន័យថាបងឆ្លងកាត់ជំនាន់ ប៉ុលពត ដែលមែនហេបង ?

ខ៖ ជំនាន់ ប៉ុលពត ឆ្លងកាត់ដឹង! ដឹងច្បាស់ម៉ងព្រោះអាយុ ៧ឆ្នាំហីគេហៅទៅរែកអាចម៍គោ ។

ក៖ ហីរយះពេលមាណឆ្នាំទៅទើបចប់ ?

ខ៖ ជំនាន់ អាពត ? គិតទៅដឹងក្តីឡើងជួបតាម៉ង! អើ! យើងទើប ៧ឆ្នាំហាណាដល់ពេលបានទំរាំបានចូលរៀនមកចប់ ៨ ចូល៨ឆ្នាំ ។

ក៖ ហ៊ឹម! អញ្ចឹងជំនាន់ ប៉ុលពត ហ្នឹងតែម៉ាឆ្នាំហេ ?

ខ៖ អត់ទេនិយាយដូចថា កាលណុង៧ឆ្នាំហា​។

ក៖​ ចាស!

ខ៖ អាយុ! អាយុហា! ជំនាន់ ប៉ុលពត មាណ ? ៣ឆ្នាំហី ? ៣ឆ្នាំ ៨ខែ ២០ថ្ងៃ ។

ក៖​ ចាស! ចុះបងបានចូលរៀននៅអាយុមាណដែល ?

ខ៖ អាយុ ៨ឆ្នាំហីទំរាំចប់ អាពត ណុងបានរៀន ។

ក៖​ អញ្ចឹង ? បងមានចងចាំអំពីជីដូនជីតារបស់បងអត់ ? ទាំងខាងម្តាយទាំងខាងឪពុកហាអ័រ ... តើបងទាន់គាត់អត់ ?

ខ៖ អត់ទាន់ទេ! គ្រាន់តែលឺគាត់និយាយអញ្ចឹងហា ។

ក៖​ ហ្នឹងហី! ចុះអ័រ ... ម្តាយឪពុកបងបានរៀបរាប់ប្រាប់ពីជីដូនជីតាបងដល់បងអត់ ?

ខ៖ គាត់និយាយតា ជីដូនជីតាហ្នឹងនៅខាង មាន់ហើរ ប៉ុន្តែគាត់ ... ដូចថាគាត់ខូចទៅហ្នឹងតាំងពីបងប្រុសញ៉ុមអាយុបាន ៨ឆ្នាំប៉ុនមកយើងក្មេងក្រោយនេះអត់ទាន់ទេ អត់ទាន់ថាដឹងអាមិចខ្លះហេ ។​

ក៖​ អញ្ចឹងមានន័យថាគាត់ស្លាប់យូហើយមែនអត់បង ?

ខ៖ យូហី!

ក៖​ ចុះបងអ័រ​ .... បងអាចចាំថ្ងៃ ខែ ឆ្នាំកំណើតគាត់ ឬក៏គាត់កើតថ្ងៃណា ? ខែណា ? ឆ្នាំណា​ ? អីអត់បងចាំហេ ?

ខ៖ កុងតួតយាយតួតណោះហ៎ ?

ក៖​ ចាស!

ខ៖ អត់ដឹងម៉ងហ្នឹងហា ព្រោះយូហើយ ។

ក៖​ អ័រ .... មាក់ប៉ាបងអត់ដែលនិយាយប្រាប់ទេណ៎ ?

ខ៖ អត់ដែលហេ ។

ក៖​ ចំពោះក្រុមគ្រួសារបងរស់នៅក្នុងខេត្ត កំពុងចាម ហ្នឹងយូនៅបង ?

ខ៖ កំណើតដូចថាតាំងពីដូនតាហ្នឹងមកហា ។​

ក៖ ចង់ ១០០ឆ្នាំហីចឹង ?

ខ៖ ១០០ឆ្នាំជាងហី ។​

ក៖ ចុះបងមានសាច់ញ្ញាតិរស់នៅក្រៅប្រទេសអត់បង ?

ខ៖ អត់មានទេ!

ក៖ អត់មានទេណ៎ ?

ខ៖ ចាស!

ក៖ អ័រ ​.... បងមានគ្រួសារហើយនៅបង ?

ខ៖ មានហើយ!

ក៖ អ័រ ... គ្រួសារបងឈ្មោះអីគេ ?

ខ៖ ឈ្មោះ ច្រិច ជា ។

ក៖ គាត់មាន ... គាត់កើតនៅក្នុងឆ្នាំណាដែល ?

ខ៖ ឆ្នាំ ១៩៧០ដូចគ្នា ។

ក៖ ហាក! អញ្ចឹងអាយុស្មើរគា្នមែនបង ?

ខ៖ ស្មើរគ្នា ។

ក៖ ហៅបង ហៅប្អូនអញ្ចឹង ?

ខ៖ ហៅធម្មតា .... ស្រករគ្នា ។

ក៖ ចុះគាត់ .... ចុះគាត់អ័រ ... ប្រកបមុខរបរអីដែលបង ?

ខ៖ គាត់ធ្វើប្រាំង ធ្វើចំការដូចតាគេដូចតាឯងកសិកហ្នឹង ។

ក៖ ចាស! ចុះទីកន្លែងកំណើតរបស់គាត់ គាត់កើតនៅណា ?

ខ៖ គាត់នៅខាងឃុំ ហាន់ជ័យ ភូមិមាន់ហើរ ។

ក៖ ភូមិមាន់ហើរ ឃុំហាន់ជ័យ ?

ខ៖ ហ្នឹងហី!​ ឃុំហាន់ជ័យ ស្រុកកំពុងសៀម ខេត្តកំពុងចាម យើងហ្នឹង ។

ក៖ ចាស! ចុះបងរៀបអាពាហ៍ពិពាហ៍នៅពេលណាដែលបង ?

ខ៖ អាពាហ៍ពិពាហ៍! កាលណុងការនៅឆ្នាំ ១៩៩០ ។

ក៖ ១៩៩០ ?

ខ៖ ហ្នឹងហី!

ក៖ នៅណាបង ?

ខ៖ នៅភូមិ ឈើទាលស្រុតលើ យើងហ្នឹង ។

ក៖ អ! ចុះអាពាហ៍ពិពាហ៍ហ្នឹងបងរៀបចំឡើងដោយខ្លួនឯង ឬក៏ឪពុកម្តាយជាអ្នករៀបចំអោយ ?

ខ៖ ឪពុកម្តាយ ។

ក៖ ឪពុកម្តាយណ៎បង ? ចុះអ័រ ... សុំសួរបន្តិចអ័រ .... ពេលដែលបង ... ពេលដែលបងជួបគ្នាហ្នឹងជាស្នេហ៍គ្រាដំបូងមែនបង ?

ខ៖ ហ្នឹងហី! តែមួយហ្នឹង ។

ក៖ តែមួយហ្នឹងអត់ដែលមានចិត្តទៅពីណាក្រៅពីគាត់ទេណ៎ ?

ខ៖ អត់! អត់សោះ! ម៉ែទុកឪពុកដាក់ ។

ក៖ ចុះពេលំណុងបានជួបគ្នាអត់ ? បានជួបមុខគ្នាអីអត់ ? ឃើញគ្នាអីអញ្ចឹងហា ?

ខ៖ ដែលឃើញម្តងម៉ាកាលដែលប៉ុន អត់ចំណាំទេបើឃើញច្បាស់ថ្ងៃការហ្នឹង ។

ក៖ អញ្ចឹងមានន័យថា ឃើញច្បាស់ ....​ ស្គាល់ច្បាស់ថ្ងៃការម៉ង ?

ខ៖ ហ្នឹងហី!

ក៖ ចុះបើអត់ស្អាត់អីធ្វើមិចទៅដល់ពេលថ្ងៃការយកអត់ ?

ខ៖ តាមម៉ែឪ! ម៉ែអោយទៅអាមិច ....​ កាលជំនាន់ណុងតាមម៉ែឪអត់ដឹងទៅជួបគ្នាមិច បើប្រពៃណីយើងអញ្ចឹង ។

ក៖ ចុះអ័រ ... បងរៀបការនៅអាយុមាណដែល ?

ខ៖ អាយុអ័រ ... ២០គត់ ។

ក៖ ២០គត់ដូចជាមិនក្មេងមាណទេ ល្មម ។

ខ៖ ២០គត់!

ក៖ មិចបានចាស់ៗជំនាន់ណុងអោយតែរៀបការអត់ដែលជួបមុខគ្នាអញ្ចឹង ដល់តែថ្ងៃការបានស្គាល់គ្នាម៉ង ?

ខ៖ និយាយទៅដូចថា ក្មេងស្រីម៉ាជំនាន់ណុងមិនសូវអោយដើរចេញទៅណាទេណា ។ ថារៀនអោយបា្រកដជារៀន បើយើងចេញទៅណេះទៅណោះខ្លាចគេនិយាយថាយើងហ្នឹង លួចស្រលាញ់កូនគេអីអញ្ចឹង! មិនហានសូម្បីតែកូនគេមានកូនកំលោះហ្នឹងអត់ហានទៅផ្ទះគេទេ ខ្លាចគេថា ស្រលាញ់កូនគេដល់អញ្ចឹងអត់ហានដើរទៅណា ។

ក៖ អ! មានអញ្ចឹងទៀត ?

ខ៖ ជំនាន់មុនអញ្ចឹង! មែនដូចជំនាន់ឥឡូវហេ ស្គាល់គ្នាតាមចិត្ត ។

ក៖ ហីធ្វើមិចបានគេឃើញយើង គេមកដណ្តឹងយើងទៅបើអត់ដែលជួបគ្នា​ អត់ដែលចេញទៅក្រៅផងធ្វើមិចគេដឹងថាផ្ទះហ្នឹងមានកូនក្រមុំ ?

ខ៖ ដឹងតាមរយះចាស់ៗ។

ក៖ ហូ! ចុះពេលណុងបងបានថ្លៃជំនូនមាណដែលបង ?

ខ៖ ថ្លៃជំនូនកាលណុង ប៉ុន្មានទេ ?​ ដូចជា ៣ ... ៣៥០០ ហ្នឹងច្រើនហាណា ។

ក៖ ៣៥០០ ?

ខ៖ ៣៥០០ លុយយើងហ្នឹង! ខ្មែរយើងហ្នឹង ។

ក៖ អ!

ខ៖ កាលណុង! ជំនាន់ណុងចង់តែ ៧០រៀល ៦០រៀល ៥០រៀល អីហ្នឹង ។

ក៖ អ! បានច្រើនមែនណុងហា ។

ខ៖ បានច្រើន (សើច) ។

ក៖ ចុះបងនិយាយភាសារខ្មែរ នឹងអានបានល្អអត់បង ?

ខ៖ បានល្អ!

ក៖ ចាស! ចុះភាសារដទៃអីបងចេះហេ ? ភាសារផ្សេងៗ ?

ខ៖ អត់សូវចេះមាណទេ ព្រោះកាលណុងរៀនបានតិចហា អង់គ្លេស រៀនបានតិចតួចបំផុតម៉ង ។

ក៖ អ! កាលណុងបងបានរៀនភាសារ អង់គ្លេសដែលណ៎ ?

ខ៖ រៀន បារាំង ទេកាលជំនាន់ណុងហ៎ ។

ក៖ រៀនបារាំង! អាចចាំអីម៉ាម៉ាត់ ២ម៉ាត់អីអត់បង ?

ខ៖ ចាំអ័រ ...​ អក្សរឡាតាំងហ្នឹងហី ក៏ .... ?

ក៖ បើ .... ឧទាហរណ៍ថាអានហា អាចអានបានអត់ ? ដូចឧទាហរណ៍ថាជួបជាមួយនឹងភាសារ បារាំងអីអញ្ចឹង លើសៀវភៅអីអញ្ចឹងហាអាចអានដាច់អីអត់ ?

ខ៖ អានដាច់ខ្លះដែល ប៉ុនគ្រាន់ថាអានតា ពាក្យស្រាលៗដូចជាអ័រ .... សត្វអីអញ្ចឹងយើង ... ដូចជាឆ្កែ យើងហៅអាឡឺស៊ាងអញ្ចឹងទៅហ្នឹងហី ។

ក៖ ចាស!

ខ៖ ហ្នឹងហី! Baby អីអញ្ចឹងទៅដឹងតែកូនង៉ែតហី កាលណុងអត់រៀនទេ អង់គ្លេស រៀន បារាំង ។

ក៖ ចាស!

ខ៖ រៀនបាន ១ខែ ២ខែ ប៉ុនដូចថាយូទៅដូចភ្លេចអស់ហើយ ចង់ភ្លេចអស់ហើយ ។

ក៖ ហ្នឹងហីយូហី ។

ខ៖ យូហី!

ក៖ ចុះបងកាលបងរៀនណុង រៀនបានថ្នាក់ទីប៉ុន្មានបង ?

ខ៖ រៀនកាលជំនាន់ណុង យើងប្រលងឌីសប្លូម .... ប្រលងឌីសប្លូម!

ក៖ ប្រលងឌីសប្លូម ។

ខ៖ ហ្នឹងហី!

ក៖ ថ្នាក់ទី ៩ ។

ខ៖ បើឥឡូវគេថាថ្នាក់ទី ៩ ប៉ុនកាលណុងតាថ្នាក់ទី ៧ហេ ។

ក៖ ថ្នាក់ទី ៧ ?

ខ៖ ទី៧!

ក៖ អ! ចុះរៀននៅសាលាណាដែលបង ?

ខ៖ សាលាយើងនៅ មាន់ហើរ ហ្នឹងសាលា ....

ក៖ អនុវិទ្យាល័យ ហាន់ជ័យ ។

ខ៖ ហាន់ជ័យ! ហាន់ជ័យ នៅក្នុងវត្ត មាន់ហើរនេះ ។

ក៖ ហ្នឹងហី! វិទ្យាល័យ ហាន់ជ័យ ។

ខ៖ ហាន់ជ័យ ។

ក៖ ចាស!​ អ័រ .... ចុះទីតាំងសាលាហ្នឹងនៅណាដែលបង ?

ខ៖ នៅក្នុងវត្តម៉ង វត្ត ... សាលាវត្តមាន់ហើរ ហ្នឹងម៉ង ។ នៅក្នុងវត្តកាលណុងមិនទាន់មានសាលា ឈិនលាន ណា!

ក៖ ចាស!

ខ៖ មិនទាន់មានទេ ។

ក៖ ហ្នឹងហី! អ័រ ...​ ចុះបងមានមិត្តភ័ក្កស្នឹទ្ធស្នាលដែលបងធ្លាប់រៀនជាមួយ ហើយធំធាត់មកជាមួយគ្នាអត់ ?

ខ៖ មាន! ប៉ុនគ្រាន់ថានៅវាឆ្ងាយហាណា ។

ក៖ ចាស!

ខ៖ ភាគច្រើនកាលណុងច្រើនពួកខាង កោះ ។

ក៖ ចាស! អ័រ ... តើអាចលើក ...​ រៀបរាប់ឈ្មោះគាត់បន្តិចបានអត់ ?

ខ៖ និយាយអញ្ចឹងមើល ... មិត្តភ័ក្កដែលស្នឹទ្ធស្នាលនៅ ហាន់ជ័យ ប៉ុន្តែដូចថាបែកគ្នាអស់ហើយណា​។​

ក៖ ចាស!

ខ៖ ដូច ចាន់ណា​ ស្រីអូន តុលា ម្នាក់ហ្នឹងអាយុ ១៥ឆ្នាំប៉ុន្តែដល់ពេលនេះឈឺងាប់ ។

ក៖ អូ! មិចចឹង ?

ខ៖ ពួកម៉ាក់ស្នឹទ្ធមែនទែន! មួយទៀត ពៅ​ នៅខាង កោះជ្រូក ។

ក៖ ចាស!

ខ៖ ខាង កោះជ្រូក ហ្នឹងគ្នា ២​ ៣នាក់ហ៎ដូច លៃហ៊ា អីហ្នឹងប៉ុន្តែឥឡូវគេនៅ ... លក់ឥវ៉ាន់នៅឯផ្សារ ពុងចាម ប៉ុនគេស្គាល់ដែលដូចថាយើងទៅលេងអីអញ្ចឹងហា ។

ក៖ ចាស!

ខ៖ អាហ្នឹងសុទ្ធតែមិត្តភ័ក្កស្នឹទ្ធស្នាលដែលអ្នកមកនៅនឹង ។

ក៖ ចាស!

ខ៖ អ្នកដែលមកស្នាក់រៀននៅផ្ទះយាយ យាង អីហ្នឹងស្នឹទ្ធស្នាលហា ប៉ុន្តែដល់ពេលនេះទៅសុទ្ធ ...​និយាយ ... ភាគច្រើនដូចថានៅក្នុងស្រុកនឹងរៀនម្នាក់ ២នាក់ប៉ុនគេមកពីឆ្ងាយអីអញ្ចឹង ។

ក៖ ចាស!

ខ៖ បានស្គាល់ភាគតិចណាស់ រៀនជំនាន់ណុងរៀន ...​ មិនសូវមានទេថ្នាក់ ត្រឹមថ្នាក់ទី ៥ ទី៤ អីហ្នឹងគេឈប់អស់ហើយព្រោះយើងទី ៦ ទី៧ ហ្នឹងប្រឹងដើម្បីប្រលង ឌីសប្លូម ។

ក៖ ចាស!

ខ៖ ប្រលងហើយជាប់ ជាប់អត់មានលុយរៀនយើងអាយុអត់ទាន់ដល់ហា ។

ក៖ ចាស!

ខ៖ រួចណាមួយគេថាយើងកូនស្រី យើងទៅរៀននៅខេត្តអីអញ្ចឹងទៅវាអត់ល្អអីអញ្ចឹងហា ។

ក៖ គេអត់អោយរៀន ?

ខ៖ ដល់អញ្ចឹងអត់បានទៅរៀនសោះកុំអីបានធ្វើ គ្រូបាត់ហី ដោយសារអី ? ដោយសារជីវះភាព។

ក៖ ចាស!

ខ៖ ទី២ អត់មាន ដូចថាអត់មានកងជិះទៅរៀនអីអញ្ចឹងហា ។

ក៖ អត់មានសំភារះ ។

ខ៖ ព្រោះយើងខ្លួនជាស្រីទៀត ។

ក៖ ហ្នឹងហី!

ខ៖ រួចជាប់តែឯងកាលជំនាន់ណុង អញ្ចឹងបានថាកំសត់ហា ។

ក៖ ចុះបងអាចអ័រ .... រៀបរាប់ទីកន្លែងដែលមិត្តភ័ក្ករបស់បងរស់នៅបានអត់ ? មិត្តភ័ក្កដែលបងថាស្នឹទ្ធស្នាលមិញហ្នឹង តើពួកគាត់រស់នៅណាខ្លះ ?

ខ៖ នៅខាង ហាន់ជ័យ កោះ នឹងខាង ភូមិថ្មី ខ្លះ គៀនជ្រៃ យើងហ្នឹង ។

ក៖ ចុះពួកគាត់ប្រកបមុខរបរអីគេឥឡូវហ្នឹង ?

ខ៖ ខ្លះគេធ្វើការខ្លះទៅ ខ្លះគេធ្វើដូចជា ... កសិករដូចយើងអញ្ចឹងទៅអ្នកធ្វើស្រែ ចំការ ។

ក៖ ចុះបងនៅទាក់ទងជាមួយពួកគាត់តាហីបង ?

ខ៖ ស្គាល់តាពេលជួបគ្នាម្តងម្កាលអី ជួបគ្នារាប់អានគ្នាធម្មតា ។

ក៖ ចុះបងមានចងចាំសាច់រឿងអីខ្លះជាមួយពួកគាត់អត់ ? ពេលដែលនៅរៀនអីអញ្ចឹងហាមានចាំអនុស្សាវរីយ៍ល្អៗអីជាមួយគាត់អត់ ?

ខ៖ ចងចាំដូចថាពេលបែកគ្នាអញ្ចឹង យើងនឹកហា!

ក៖ ចាស!

ខ៖ នឹកគ្នាហាអោយតាបាន ជួបគ្នាម្តងៗនិយាយលេង ...​ និយាយលេងពីក្រុមគ្រួសារអី រកស៊ីមុខរបរអី កូនប៉ុន្មានអីអញ្ចឹងហាហ្នឹងហី ។

ក៖ ចុះកាលនៅរៀនហ្នឹងមានអនុស្សាវរីយ៍អីជាមួយពួកគាត់ខ្លះ ?

ខ៖ និយាយទៅមិនសូវបានដើរលេងណាផង រៀននៅតែនឹងសាលាហ្នឹង អត់សូវបានដើរលេងដូចក្មេងឥឡូវហេ ។ ណាមួយវាអត់មានកង់ជិះយើងទៅតែដើរហ្នឹងរៀនហ៎ ។

ក៖ ដើរអញ្ចឹងឧទាហរណ៍គេចូលម៉ោង ៧ ទៅម៉ោងមាណ ?

ខ៖ ដើរពីព្រលឹមទៅ ទៅដល់ម៉ាតិចទៅគេរៀនចូលរៀនម៉ោង ៦ ម៉ោង ៦កន្លះអីអញ្ចឹងទៅ ។

ក៖ ម៉ោង ៦កន្លះចូលរៀន ?

ខ៖ ម៉ោង ៧ ប៉ុន្តែយើងដើរទៅទំរាំដល់សាលាពីត្រឹមហ្នឹងទៅ មាន់ហើរ ដើររហូតអត់មានកង់ជិះទេ ។

ក៖ ហ្នឹងហី! ចុះបងធ្លាប់ធ្វើការនៅស្រែអីអត់ ? ធ្វើស្រែធ្វើអីអត់ ?

ខ៖ ធ្វើតា! និយាយទៅធ្វើរាល់ឆ្នាំ ។

ក៖ ចុះបើក្រៅពីស្រែបងមានជំនាញអីផ្សេងទៀតអត់ ?

ខ៖ មុនធ្វើបន្លែ ចំការ ប៉ុនដល់ពេលឥឡូវអត់ធ្វើអីទេធ្វើតែស្រែម៉ាមុខ ។

ក៖ មិចចឹង ?​ មិចបានធ្វើតែស្រែម៉ាមុខ ?

ខ៖ ធ្វើបន្លែធ្វើអីទៅវាអត់ចំនេញ ។

ក៖ ហូ!

ខ៖ ធ្វើទៅចេះតែខាតជំពាក់គេសងគេមិនរួចឈប់ទៅ ។

ក៖ ហត់ហីជំពាក់គេទៀត ?

ខ៖ ហត់ហីជំពាក់គេទៀត! ធ្វើតែស្រូវម៉ាមុខទៅ ។

ក៖ ចុះស្រូវហ្នឹងចំនេញហេបង ?​

ខ៖ ចំនេញដែលឆ្នាំហ្នឹង បានគ្រែលដែល ។

ក៖ អ! បានមាណដែលបង ?

ខ៖ បាន ៥០ ៦០បេ ៦០បេជាង ។

ក៖ ចុះជីវិតបងតាំងពីក្មេងមកដល់ឥឡូវមានការផ្លាស់ប្តូរអត់ ?

ខ៖ ផ្លាស់បន្តិចដែល កាលម៉ាវក់មុនកូនច្រើនយើងនៅក្មេងពិបាកណាស់កូនតូច ចាស! ដល់ពេលឥឡូវកូនណុងចេញទៅអាចផ្តល់អោយបានខ្លះហើយ អាចចឹញ្ចឹមក្រុមគ្រួសារបានដូចថារាងធូរជាងមុនហា ។

ក៖ ចាស! ចុះមានម្ហូបអីដែលបងចូលចិត្តពិសារជាងគេ ?

ខ៖ ចូលចិត្តជាងគេមានតា ម្ហូបញុំ នឹង ទឹកគ្រឿង ម្ហូបខ្មែរ ។

ក៖ ចុះបងចេះធ្វើអត់បង ?

ខ៖ ចេះធ្វើតា! និយាយទៅម្ហូបខ្មែរចេះទាំងអស់ ។​

ក៖ ចុះប្តីបងចូលចិត្តអត់បង ?

ខ៖ ចូលចិត្តតា ។

ក៖ អ! ចឹងត្រូវគ្នាហីចឹង ។

ខ៖ ត្រូវគ្នា! (សើច)

ក៖ ចុះបើល្បែងប្រជាប្រិយវិញបងចូលចិត្ត ចូលចិត្តលេងអីគេជាងគេ ?

ខ៖ មិនសូវដែលដើរទៅលេង ប៉ុនចូលចិត្តមើលគេរាំ ។ ចាស! ហូ! អត់ចេះទេ អត់ចេះទេល្បែងក្រៅពីល្បែងប្រជាប្រយិអត់ចេះ បានត្រឹមទៅមើល ទៅមើល ។

ក៖ ចុះមិចអត់ចូលលេងនឹងគេអញ្ចឹង ?

ខ៖ លេងណាយើងចាស់ហើយ ។

ក៖ ចុះបើចំពោះចំរៀងវិញបងចូលចិត្តអត់ ?

ខ៖ ចូលចិត្តណាស់ ។

ក៖ បងចេះច្រៀងអីអត់ ?

ខ៖ អត់ចេះច្រៀងទេ ប៉ុនចូលចិត្តស្តាប់ ។

ក៖ តើមាន​នណារគេនៅក្នុងគ្រួសារបងហា ចេះលេងឧបករណ៍ភ្លេងអីហេ ?

ខ៖ អត់មានទេ!

ក៖ អត់មានទេណ៎ ?

ខ៖ ចាស!

ក៖ ចុះផ្ទះបងតាំងពីតូចរហូតមកដល់ឥឡូវមានលក្ខណះប្រែប្រួល ឬក៏ផ្លាស់ប្តូរអីអត់ ?

ខ៖ ផ្ទះហ្នឹងតាំងពីម្តាយមករហូតទល់ ... គិតទៅយើងអាយុ ៤០ មើល! ៤៧ ហើយគិតទៅមែនតិចទេណាប្រហែលឡាបាក់ ៦០ឆ្នាំជាងហី ។

ក៖ អត់មានការប្រែប្រួលអីទេ ?

ខ៖ អត់ទេ! អត់ទាន់ ... អត់មានដូចថាយើងមិនទាន់បានធ្វើថ្មីអីទេ ។

ក៖ ចាស!

ខ៖ នៅផ្ទះចាស់ពីម្តាយមក ។

ក៖ អញ្ចឹងផ្ទះហ្នឹង ផ្ទះអ័រ .... តំណពីម្តាយរបស់បងមកណ៎ ?

ខ៖ ហ្នឹងហី!

ក៖ ចុះបងមានជំនាញអីដែលតវេន បន្តវេនពីម្តាយឪពុកអីអត់បង ?

ខ៖ តវេន! យើងមានអីមានតាធ្វើស្រែ ធ្វើចំការណុងបើគាត់មានអីមានស្រុកយើង និយាយទៅដូចថាស្រុកភូមិយើងវាអញ្ចឹងទាំងអស់គ្នា យើងធ្វើតែស្រែហើយនឹង បន្លែ ហីមានចំការអីបន្តិចបន្តួចហ្នឹង ។

ក៖ អ!​ អ័រលឺកាលខាងដើម លឺថាបងម្តាយរបស់បងគាត់ដាំម្លូ បងអត់មានដាំម្លូអីទៀតទេឥឡូវ ?

ខ៖ ឥឡូវ ម្លូ ណាបើគេធ្វើផ្លូវអស់ហើយដី ម្លូ ។

ក៖ គេយកដីធ្វើផ្លូវអស់ហើយ ។

ខ៖ ធ្វើផ្លូវអស់ហើយមានអី ។

ក៖ អត់មានដីកន្លែងណាដាំ ម្លូ អីគើតទៀតទេហ៎ ?

ខ៖ អត់មាន! អស់ហើយ ។

ក៖ ចុះចំពោះកាលលំបាកនៅក្នុងជីវិតរបស់បងវិញ តើអ្វីដែលបងគិតថាជាការលំបាកខ្លាំងបំផុតនៅក្នុងជីវិតរបស់បង ?

ខ៖ និយាយរឿងលំបាកណុង វាខ្លាំងបំផុតសឹងថាម៉ាស្រុកដូចលំបាកជាងគេត្រង់ថា ចិញ្ចឹមម្តាយ ចិញ្ចឹមឪពុក ចិញ្ចឹមបង ចិញ្ចឹមក្មួយ ក្មួយកំព្រារដល់ ២ ៣សំបុកដល់ពេលម៉ែឪគេទៅរកស៊ី ចេញទៅរកស៊ីនៅលើយើងទាំងអស់ ។ ចិញ្ចឹមទំរាំបានគេចេញម្តង១ៗៗ ជាង ១០នាក់ហ៎! ម៉ាក្រុមគ្រួសារហ្នឹង ។

ក៖ ចាស!

ខ៖ បាយឆ្នាំលេងដាក់ ៧កំប៉ុងលើកអត់ចង់រួចហេ ។

ក៖ ម៉ាបេមាណខែ ? អ! មាណថ្ងៃទៅ ?

ខ៖ ម៉ាបេបានជួនណា ១៣ថ្ងៃ ១៥ថ្ងៃ ម៉ាបេ ។

ក៖ ហីគ្រួសារបងអត់ថាអីទេហ៎ ? ដល់ពេលចិញ្ចឹមតាគេអញ្ចឹងរហូត ?

ខ៖ គាត់អត់ចេះមាត់! និយាយទៅគាត់អត់ចេះមាត់ទេ គាត់ដឹងតែធ្វើការ ។

ក៖ អ! គាត់ល្អហីចឹងហ៎ ។

ខ៖ ចាស!

ក៖ ចុះបងអ័រ ... ដោះស្រាយការលំបាកហ្នឹងដោយរបៀបណាទៅ ?

ខ៖ និយាយទៅយើងចេះតែធ្វើស្រូវទៅ រួចពីស្រូវទៅ បន្លែ ទៅចេះតែទៅប្រដាក់ប្រដួសគេទៅទំរាំរួចពីមួយឆ្នាំ ទៅមួយឆ្នាំបានរស់ទាំងវេទនា ហូ! ពិបាកហា! ទំរាំបានកូនធំៗអញ្ចឹងទៅបានវាជួយ ។ ចាស! ជួយអញ្ចឹងទៅ ឥឡូវបានវាចេញរកការងារធ្វើខ្លះទៅរាងធូរបន្តិចទៅ ។

ក៖ ចុះអ្នកដែលបងជួយទាំងប៉ុនម៉ាមាណណុងមាន ... គាត់ ឥឡូវហ្នឹងគាត់មានជួយបងវិញអត់ឥឡូវហ្នឹង ?

ខ៖ ជួយរាល់ថ្ងៃហ្នឹងបានកូន ជួយ ។

ក៖ អ! អ្នកដែលបងជួយឧទាហរណ៍ថាអ័រ ... មានទាំងក្មួយ មានទាំងបង មានទាំងប្អូនអីហ្នឹងហា តើគាត់មានបានជួយបងវិញអត់ឥឡូវ ?

ខ៖ ជួយតា! ជួយច្រើនហាច្រើនលើសលុប ដូចកាលយើងជួយវាណុងបានត្រឹមបាយ ម្ហូបអីអញ្ចឹងហា ហីហ្នឹងផ្គត់ផ្គងការសិក្សាហ្នឹងខ្លះ ប៉ុន្តែឥឡូវដល់ពេលវាជួយវិញដូចច្រើនលើសលុបជាងយើងជួយក្មេងពីមុនហា​។

ក៖ ចាស! អញ្ចឹងបានគេថាអំពើរល្អតបមកវិញអំពើរល្អវិញ អញ្ចឹងធ្វើតាល្អទៅបានល្អមកវិញហី ។

ខ៖ អាហ្នឹងអញ្ចឹងហី ។

ក៖ ហ្នឹងហី!

ខ៖ ធ្វើល្អបានល្អ ។

ក៖ តែសម័យឥឡូវធ្វើល្អបានអាក្រក់ ។

ខ៖ អត់ជឿរហេ។

ក៖ ហ្នឹងហី! មកពីបងឯងធ្វើចំជាមួយមនុស្សល្អដែល តែបើធ្វើចំមនុស្សអាក្រក់ធ្វើល្អបានអាក្រក់ហី ។

ខ៖ ហ៊ឹម! មកពីបុណ្យយើងដែល ។

ក៖ ហ្នឹងហី! ចុះចំពោះអ័រ ... ការចងចាំដែលល្អបំផុតនៅក្នុងជីវិតរបស់បង តើអីគេដែល ?

ខ៖ ចងចាំខ្លាំងដូចថាដែលរឿងដែលល្អហា ហ្នឹងហី!​ ឃើញកូនហ្នឹងប្រលងជាប់ ហ្នឹងហី! ជាប់បាក់ឌុប ហើយបានរៀន រៀនហើយប្រលងជាប់ កូរ៉េ ទៀតបាន ២នាក់ជាប់ថាអរសឹងថាហោះ ដូចជើងហ្នឹងផុតដីអស់ហើយអរ ។

ក៖ ចាស!

ខ៖ អរដល់ថ្នាក់ដេកអត់លក់សឹង ... សឹងចង់យំហ៎មែនហា ។

ក៖ ចុះម្តាយណាមិនអរឃើញកូនបានល្អ ។

ខ៖ ហ្នឹងហី! ឃើញកូនហ្នឹងដូចថាដោយគន្លងធម៍យើងប៉ងអីប្រាថ្នាអី យើងបានដូចបំណងអញ្ចឹងហា ។

ក៖ ចាស!

ខ៖ ហ្នឹងហី!

ក៖ ចុះបងមានអ័រ ... បុត្រាបុត្រីមាណនាក់ដែល ?

ខ៖ ៦នាក់ ។

ក៖ អ័រ ... ពួកគាត់មានឈ្មោះអីដែល​?

ខ៖ ទី១ឈ្មោះ ជា​ ស្រីនាថ ទី២ ជា ចិន ទី៣ ជា ម៉េងជាវ ទី៤ ជា ស្រីណា ទី៥ ជា ស្រីណុច ទី៦ ជា សុជាតិ ។

ក៖ អ! បងមាន បងមានកូន ជា សុជាតិ មួយទៀតណ៎បង ? ចុះអ័រ ...​ បងថាកូន កូនណាខ្លះដែលទៅ កូរ៉េ ហ៎ ?

ខ៖ ក្មួយ! ក្មួយអាលែងម្តាយឈឺសសៃប្រសាទហ្នឹង ។

ក៖ អ!

ខ៖ នៅជាមួយហ្នឹងកូន២យក ... កូនបងយកប្តីហើយប៉ុន្តែនៅអាប្អូនពៅហ្នឹងទៅ កូរ៉េ បានជិតម៉ាអាណត្តិហី ប៉ុនកូនខ្ញុំកូនទី២ ហ្នឹង ជា ចិន ហ្នឹងទៅបាន ១ឆ្នាំកន្លះទៅ កូរ៉េ ដែលប៉ុនរៀនអត់ទាន់បានចប់ឆ្នាំទី ៤ ផងហ្នឹងនៅ ១ឆ្នាំទៀត ។

ក៖ អ! គាត់រៀនសកលហ៎បង ?

ខ៖ រៀនសកល ។

ក៖ គាត់រៀនជំនាញអីដែល ?

ខ៖ ខាង IT ។

ក៖ អ! អត់អីទេចាំមកវិញចាំត ។

ខ៖ នៅខ្វះតែ ៣ខែទៀតតា ប៉ុន្តែវាអត់បានមកប្រលង ។

ក៖ ចុះអ័រ ... កាលបងនៅតូចហា​កាលបងនៅរៀនហា តើបងមានបំណងប្រាថ្នាចង់ធ្វើអីគេពេលដែលបងកំពុងតែរៀនអញ្ចឹង ?

ខ៖ និយាយរឿងបំណង ប៉ងថាចង់បានធ្វើគ្រូ ប៉ុន្តែអត់ដូចបំណងសោះអញ្ចឹងបានអោយកូនខំរៀនព្រោះយើងប៉ងអត់បាន ។

ក៖ ចាស!

ខ៖ ដល់ប៉ងអត់បាន នឹកឃើញថាយើងមើលទៅដូចគ្មានវាសនាអោយកូនខំប្រឹងរៀន ប៉ុន្តែឥឡូវវាបានរៀនសកលហីដល់ទៅ ២ហីណា ។

ក៖ ចាស! អ័រ ... មួយណាខ្លះដែលបានរៀនសកល ?

ខ៖ សកល ចិន នឹង ម៉េងជាវ​ រៀនចូលឆ្នាំទី២ ហីនៅសាលា ភូមិន្ទយើងហ្នឹង ។ ហ្នឹងហីដល់ ស្រីណា រៀនដល់ថ្នាក់ទី ១១ ហី​ ។

ក៖ តើបងមានបំណងចង់អោយគាត់រៀន សកលដែលអត់ ?

ខ៖ ចង់ទាំងអស់ ទាំង៦នាក់ ៥នាក់ហ្នឹង ។

ក៖ ចាស!

ខ៖ ព្រោះយើងអត់បានដូចបំណងហី អោយកូនប្រឹង ។ ហ្នឹងហី!​ សុខចិត្តក្រចុះ ក្រម៉ារយះពេលសិនចុះក្រែងលោថ្ងៃក្រោយយើងវាបានធូរជាងហ្នឹង ។

ក៖ ចាស!​ ចុះអ័រ ... ក្នុងនាមបងជាម្តាយបងចង់អប់រំកូន ឬក៏ប្រៀមប្រដៅ ឬក៏ផ្តាំផ្ញើរកូនថាមិចដើម្បីអោយអ័រ ... កូនចៅបងជំនាន់ក្រោយគាត់អ័រ .... ស្តាប់កន្លងធម៍របស់បងអីអញ្ចឹងហាណា ? តើបងមានពាក្យពាជន៍អីផ្តាំផ្ញើរពួកគាត់អត់ ?

ខ៖ យើងគ្រាន់ថាប្រដៅកូនថា អោយដើរតែផ្លូវល្អ យើងនឹងជួបអ្នកដែលល្អនឹង ... ដូចថាយើង ... ម៉ែឪយើងក្រពិបាកអញ្ចឹងហើយកុំអោយកូនហ្នឹង ពិបាកដូចយើងទៀតហ្នឹងហីតែប៉ុនហ្នឹង កុំអោយគេថាតពូជហាណា ។

ក៖ ចាស!​

ខ៖ ថា ហា! ក្រហា! ពូជវាហ្នឹងក្រហាពូជយើងកុំអោយគេថា តហា!

ក៖ ចាស!​

ខ៖ ប្រឹងប្រែងដើម្បីកុំអោយវា គេហៅតពូជវាខ្ពសើជាងម៉ែឪហ្នឹងទៀត ។

ក៖ ហ្នឹងហី! ដូចពាក្យស្លោកគេនិយាយ ( កើតមកក្រវាមិនមែនជាកំហុសហេ ប៉ុន្តែបើស្លាប់ហើយនៅតែក្រទៀតហ្នឹងបានជាកំហុស ) ។

ខ៖ ហ្នឹងហី! ល្អពាក្យស្លោកហ្នឹង ។

ក៖ ហ្នឹងហី! ហ្នឹងអញ្ចឹងអគុណដល់បងច្រើនដែលផ្តល់ឧកាលអោយញ៉ុមបានសម្ភាសន៍បងនៅថ្ងៃនេះណាបង អគុណច្រើនបង ។

សង្ខេប

 បងស្រី ហេង ណែម មានអាយុ ៤៧ឆ្នាំកើតនៅ ភូមិឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម ។ ស្វាមីរបស់បងមានឈ្មោះ ច្រិច ជា ពួកគាត់ទាំង២ មានកូន ៦នាក់ទី១ឈ្មោះ ជា​ ស្រីនាថ ទី២ ជា ចិន ទី៣ ជា ម៉េងជាវ ទី៤ ជា ស្រីណា ទី៥ ជា ស្រីណុច ទី៦ ជា សុជាតិ ។ បងស្រីមានឪពុកឈ្មោះ ឡេង​ ហេង នឹងអ្នកម្តាយឈ្មោះ វន សាត ។ បងស្រីគាត់មានបងប្អូនប្រុសស្រី ៦នាក់ ។